Fauna en flora in die Bybel (2) - www.bybelkennis.co.za
Fauna en flora in die Bybel (2) – Jan van der Watt
Ons gaan voort met plante en blomme.
Gal was moontlik ‘n plant verwant aan die opium papawer (Matteus 27:34).
Gars: Stem waarskynlik ooreen met ons gars (Rut 1:22; 2 Konings 7:1, 16, 18; Johannes 6:1-13.
Gifwortel/bitterals: ‘n Plant met ‘n sterk, bitter smaak wat as simbool van bitterheid, hartseer, rou en ramp gebruik word (Deuteronomium 29:18; Jeremia 23:15; Openbaring 8:10-11).
Granaat: ‘n Wilde plant met donkergroen blink blare en helder wasagtige blomme met vrugte omtrent so groot soos ‘n lemoen, gebruik vir medisyne en kos (Eksodus 28:31-34).
Graan: Dit was ‘n integrale deel van die diëet van mens en dier. Gars, koring en sorghum was die bekendste soorte graan. Gars het eerste ryp geword in die vroeë somer en was die stapelvoedsel van die arm mense. Dit was van swakker gehalte as koring (Ester 4:9).
Gras: Psalm 23:2; 103:15.
Henna: ‘n Struik wat wit gegeurde blomme het en wat gebruik word om hare of vingernaels rooi of geel te kleur (Hooglied 1:14; 4:13).
Ou Testament-hisop. Van die kruisement familie met klein blare en bossies goue blomme. Gebruik om bloed mee te sprinkel, om melaatses te reinig en vir reinigingsgebruike (Eksodus 12:22; Levitikus 14:4).
Nuwe Testament-hisop. ‘n Hoë geel-groen plant met sterk stamme en lintagtige blare (Johannes 19:29).
Kalmoes: ‘n Plant wat aan die rietfamilie behoort. Olie met ‘n skerp reuk is van die wortels geneem (Hooglied 4:14; Esegiël 27:19).